Täna hommikul sõitis meie hoovi Niva. Märkuseks neile, kes ei tea - saare peal ei ole ühtegi Nivat. See  Niva ka peaaegu ei olnudki Niva. Polnud tal ei ühtki akent, ühtki ust ega tagaluuki. Selle sees oli viis meest (kolm kained, kaks "kaunistuseks"), kes teadsid see-eest rääkida, et masinal on siiski olemas nii kehtiv ülevaatus kui ka kindlustus. Nojah, igatahes olid need just need mehed, kes tulid dessandi korras Saaremaalt üle laidude meie villist parandama. Ja ära parandasid! Bruce-tupsuke nurrub nüüd nagu kass ja sõidab nagu muiste. (Kuulutus-kuulutus, ära anda UAZi katkine käigukast. Ehk läheb tarvis.)